
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 84
                                                               din 30 aprilie 2020
                                                  privind însuşirea unei documentaţii topo – cadastrale 
                                 pentru imobilul de natură teren intravilan, situat  în Municipiul Sighișoara, 
                                   str. Cornești f.nr., înscris în C.F. nr. 3449 Sighișoara, sub nr. top. 2778/1

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.970/15.04.2020 şi la Consiliul Local Sighișoara cu nr. 10.161/22.04.2020, de referatul de aprobare, înregistrat cu nr. 9.974/15.04.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo – cadastrală de dezmembrare a imobilului de natură teren intravilan, în suprafață de 1.939 mp., situat în Municipiul Sighișoara, str. Cornești f.nr. și înscris în Cartea Funciară nr. 3449 Sighișoara, sub nr. top. 2778/1, proprietate a Orașului Sighișoara, în două loturi;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 9.972/15.04.2020, prin care se propune spre însuşire documentaţia topo – cadastrală cu privire la imobilul menţionat mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se însușește documentaţia topo – cadastrală de dezmembrare a imobilului de natură teren intravilan, în suprafață de 1.939 mp., înscris în Cartea Funciară nr. 3449 Sighișoara, sub nr. top. 2778/1, situat în Municipiul Sighișoara, str. Cornești f.nr., anexa nr. 1 la prezenta hotărâre, în două loturi, după cum urmează:

▪ lotul nr. 1, cu nr. top. nou 2778/1/1, în suprafață de 22 mp., în vederea concesionării;

▪ lotul nr. 2, cu nr. top. nou 2778/1/2, în suprafața de 1.917 mp., cu situație de C.F. neschimbată.       
(2) Se aprobă dezmembrarea imobilului de natură teren intravilan, în suprafață de 1.939 mp., înscris în Cartea Funciară nr. 3449 Sighișoara, sub nr. top. 2778/1, situat în Municipiul Sighișoara, str. Cornești f.nr., în două loturi, potrivit documentației topo – cadastrale însușite prin art. 1 din prezenta hotărâre, după cum urmează:

▪ lotul nr. 1, cu nr. top. nou 2778/1/1, în suprafață de 22 mp., în vederea concesionării;

▪ lotul nr. 2, cu nr. top. nou 2778/1/2, în suprafața de 1.917 mp., cu situație de C.F. neschimbată.      
Art. 2. Imobilul de natură teren intravilan, situat în Municipiul Sighișoara, str. Cornești f.nr., înscris în Cartea Funciară nr. 3449 Sighișoara, sub nr. cadastral 2778/1, identificat conform documentației topo – cadastrale însușite prin art. 1 din prezenta hotărâre, este în proprietatea Orașului Sighișoara.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Public Cadastru și Agricultră din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar      
                                Contrasemnează pentru legalitate
                       SECRETARUL GENERAL al municipiului,

              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.

12 ex.

B.A. 

